
                                                            Avizat Serviciul Juridic
                                                            Prin raport de avizare nr. ______ / ___________
		
Raport de specialitate
pentru modificarea HCL nr. 214/25.07.2023 privind aprobarea Acordului de parteneriat încheiat între UAT Municipiul Drobeta Turnu Severin și UAT Județul Mehedinți în vederea realizării lucrărilor de consolidare și stabilizare taluz pe latura vestică a Secției Pneumologie I și II din cadrul Spitalului Județean de Urgență Drobeta Turnu Severin

            Prin referatul de aprobare nr. _______/____________, Primarul Municipiului Drobeta Turnu Severin, domnul Marius Vasile Screciu, propune modificarea HCL nr. 214/25.07.2023 privind aprobarea Acordului de parteneriat încheiat între UAT Municipiul Drobeta Turnu Severin și UAT Județul Mehedinți în vederea realizării lucrărilor de consolidare și stabilizare taluz pe latura vestică a Secției Pneumologie I și II din cadrul Spitalului Județean de Urgență Drobeta Turnu Severin.

1.  Necesitatea și oportunitatea aprobării proiectului
	 Proiectul de hotărâre propus a fost elaborat în baza următoarelor considerente:
· [bookmark: _Hlk129080139]adresa nr. 1480/01.02.2024 formulată de către Consiliul Județean Mehedinți, înregistrată la sediul Primăriei Municipiului Drobeta Turnu Severin sub nr. 4140/01.02.2024;
· necesitatea realizării unor lucrări de modernizare a unor corpuri de clădiri  de pe raza Municipiului Drobeta Turnu Severin, conform contractului de modernizare, reabilitare și dotare a Ambulatoriului, Secției Pneumologie I și II din cadrul Spitalului Județean de Urgență Drobeta Turnu Severin;
· faptul că terenul din proximitatea obiectivului de investiții face parte din domeniul public al Municipiului Drobeta Turnu Severin, în condițiile în care clădirile ce urmează să fie reabilitate fac parte din patrimoniul UAT Județul Mehedinți;
·  necesitatea continuării lucrărilor de consolidare și stabilizare a terenului în suprafață de 1644 mp, situat în strada Serpentina Roșiori nr. 3, având NC 63395, aflat în proximitatea Secției Pneumologie I și II din cadrul Spitalului Județean de Urgență Drobeta Turnu Severin, pe fondul nesiguranței în exploatarea terenului, fapt ce rezultă din procesul-verbal de verificare a naturii terenului de fundare cu nr. 65-PV-LA-SII- RZ-003 din data de 26.05.2023;
· existența unei legături obiective între siguranța clădirii reprezentând Secția Pneumologie I și II din cadrul Spitalului Județean de Urgență Drobeta Turnu Severin și siguranța în exploatarea terenului despre care facem vorbire;
· necesitatea introducerii ca parte în Acordul de parteneriat a Spitalului Județean de Urgență Drobeta Turnu Severin ca beneficiar și finanțator a unei părți din lucrările realizate.
Concluzionând, susținem că adoptarea proiectului de hotărâre pentru modificarea HCL nr. 214/25.07.2023 privind aprobarea Acordului de parteneriat încheiat între UAT Municipiul Drobeta Turnu Severin și UAT Județul Mehedinți în vederea realizării lucrărilor de consolidare și stabilizare taluz pe latura vestică a Secției Pneumologie I și II din cadrul Spitalului Județean de Urgență Drobeta Turnu Severin este necesară și oportună prin prisma participării la realizarea proiectului a Spitalului Județean de Urgență Drobeta Turnu Severin în calitate de beneficiar și finanțator.

2. Beneficiul pentru comunitate
Prin adoptarea proiectului de hotărâre pentru modificarea HCL nr. 214/25.07.2023 privind aprobarea Acordului de parteneriat încheiat între UAT Municipiul Drobeta Turnu Severin și UAT Județul Mehedinți în vederea realizării lucrărilor de consolidare și stabilizare taluz pe latura vestică a Secției Pneumologie I și II din cadrul Spitalului Județean de Urgență Drobeta Turnu Severin, în continuarea realizării dispozițiilor hotărârii inițiale, se aduce o contribuție însemnată la realizarea pe teritoriul Municipiului Drobeta Turnu Severin a unor proiecte de investiții în domeniul sănătății cu impact pozitiv pentru asigurarea unor condiții optime în ceea ce privește tratarea diverselor afecțiuni la nivelul cetățenilor din județul Mehedinți.

3. Legalitatea
Susținerea proiectului din punct de vedere legal este fundamentată pe prevederile art. 84, art. 129, alin. 1, alin. 2,  lit. (c), art. 139, alin. 1 și alin. 3, lit. (g), coroborat cu art. 196, alin. 1, lit. (a) din Ordonanța de urgență a Guvernului nr. 57/2019 privind Codul administrativ, cu completările și modificările ulterioare.
În acest sens, în conformitate cu dispozițiile art. 136 alin. 8 lit. (b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la modificarea HCL nr. 214/25.07.2023 privind aprobarea Acordului de parteneriat încheiat între UAT Municipiul Drobeta Turnu Severin și UAT Județul Mehedinți în vederea realizării lucrărilor de consolidare și stabilizare taluz pe latura vestică a Secției Pneumologie I și II din cadrul Spitalului Județean de Urgență Drobeta Turnu Severin
		Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.



Atașăm prezentului raport, în fotocopie:
 - Adresa nr. 1480/01.02.2024 formulată de către Consiliul Județean Mehedinți, înregistrată la sediul Primăriei Municipiului Drobeta Turnu Severin sub nr. 4140/01.02.2024;
- HCL nr. 214/25.07.2023 privind aprobarea Acordului de parteneriat încheiat între UAT Municipiul Drobeta Turnu Severin și UAT Județul Mehedinți în vederea realizării lucrărilor de consolidare și stabilizare taluz pe latura vestică a Secției Pneumologie I și II din cadrul Spitalului Județean de Urgență Drobeta Turnu Severin.
 


    Director,                                       Șef Serviciu,                             Consilier Juridic,
  Radu Lăpădat                                 Felix Nuhaiu                              Marius Popescu

